Hej Bolius


Jeg står overfor at købe en gammel bungalov. Denne har pt en uudnyttet og rå kælder. Her er rimelig høj fugtoptrængning. Drømmen er på sigt at kunne have et gæsteværelse og måske et kontor i denne kælder. 


Vi overvejer at få installeret drytech/drymat. Hvor vandet ledes væk vha elektrisk ladning.


Kender I noget til denne teknik, kan den anbefales , har I nogle forbehold?


Bedste Hilsner


Maria


Drytech - drymat - og fugtig kælder
Kære Maria  
Vi har ikke selv erfaringer med metoden som er en løsning der påstås at kunne stoppe opsugning af vand i murværk med magnetiske impulser, metoden virker i teorien - men i praksis har det blandt andet vist sig at saltet i murværket æder ledningerne.


Der kan være forskellige årsager til fugt i kælderen -  ældre kældre er ikke bygget til at være tætte, så afhængigt af kælderens konstruktion, det omliggende terræns evne til at lede vandet væk med mere -  kan der komme store udgifter til omfangsdræn eller andet, for at gøre kælderen  tør.  
Så jeg vil bestemt anbefale at du får en byggeteknisk vurdering af kælderen inden du køber huset.  
Her kan du læse mere generelt om [fugt i kældre.](/alt-om/kaelder/artikel/fugt-i-kaelderen/ "kældre.")  
  


